CELEX: 62011TN0537
Language: el
Date: 2011-10-10 00:00:00
Title: Υπόθεση T-537/11: Προσφυγή της 10ης Οκτωβρίου 2011 — Hultafors Group κατά ΓΕΕΑ — Società Italiana Calzature (Snickers)

10.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 362/20
            
         Προσφυγή της 10ης Οκτωβρίου 2011 — Hultafors Group κατά ΓΕΕΑ — Società Italiana Calzature (Snickers)
   (Υπόθεση T-537/11)
   2011/C 362/30
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Hultafors Group AB (Bollebygd, Σουηδία) (εκπρόσωποι: A. Rasmussen και T. Swanstrøm, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Società Italiana Calzature SpA (Μιλάνο, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 9ης Αυγούστου 2011 στην υπόθεση R 2519/2010-4· και
            
         
               —
            
            
               να καταδικάσει το καθού να φέρει, εκτός από τα δικαστικά του έξοδα, και τα δικαστικά έξοδα του αντιδίκου ενώπιον του τμήματος προσφυγών, συμπεριλαμβανομένων των εξόδων της διαδικασίας ενώπιον του τμήματος προσφυγών και ενώπιον του τμήματος ανακοπών.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το ασπρόμαυρο εικονιστικό σήμα «Snickers», για προϊόντα των κλάσεων 8, 9 και 25 — Καταχωρισμένο κοινοτικό σήμα υπ’ αριθ. 3740719
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: το καταχωρισμένο υπ’ αριθ. 348149 ιταλικό λεκτικό σήμα «KICKERS», για προϊόντα των κλάσεων 3, 14, 16, 18, 24, 25, 28, 32 και 33
   
      Απόφαση του τμήματος ανακοπών: Δέχεται την ανακοπή για όλα τα επίμαχα προϊόντα
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών κακώς συμπέρανε ότι υφίσταται κίνδυνος συγχύσεως μεταξύ του σήματος του οποίου ζητείται η καταχώριση και του αντιταχθέντος σήματος.